cyanic-selkie/wikianc huggingface dataset:
Alkoholiton juoma
Valmistustapoja
Juomat ravistellaan yleensä silloin kun mukana on ainesosia jotka tavallisesti eivät sekoittuisi keskenään (esimerkiksi kerma, sokeri, siirapit ja jotkin hedelmämehuista). Apuna käytetään ravistinta, joka täytetään korkeintaan puoleen sen omasta tilavuudesta.
Sekoittamista käytetään yleensä silloin, kun mukana on helposti toisiinsa liukenevia ainesosia. Sekoitettaessa käytetään sekoitusastiaa sekä baarilusikkaa, ja sekoittamisen jälkeen sekoitus siirretään tarjoilulasiin. Itse tehdyt juomasekoitukset valmistetaan usein suurempi määrä kerrallaan. Tällöin sekoitetaan kannussa tai isossa maljassa kaikki ainesosat lukuun ottamatta jäitä, hiilihapollisia juomia ja hedelmäpaloja, jotka tarvittaessa lisätään jokaiseen lasiin yksi kerrallaan.
USS Nicholson (DD-442)
USS Nicholson (runkonumero DD-442) oli Yhdysvaltain laivaston Gleaves-luokan hävittäjä toisessa maailmansodassa.
Maassa maan tavalla : maahanmuuttokritiikin lyhyt historia
Maassa maan tavalla : maahanmuuttokritiikin lyhyt historia on Milla Hannulan vuonna 2011 ilmestynyt kirja. Kirja kertoo suomalaisesta maahanmuuttokritiikistä poliittisena puheenaiheena. Hannula käsittelee myös kansallismielistä Suomen Sisu -järjestöä ja Hommaforumia.
Sisältö
Valtiotieteiden maisteri Milla Hannula (s. 1974) on toiminut tutkijana ja toimittajana. Hannula oli itse mukana Suomen Sisun toiminnassa parin vuoden ajan vuosituhannen vaihteessa. Hannula kertoo olleensa miesvaltaisen järjestön kanssa eri mieltä monista asioista, etenkin naisasiasta, mikä sai hänet irtaantumaan järjestön toiminnasta. Hän kuitenkin arvostaa edelleen järjestön toimintaa.
Hannula käsittelee maahanmuuttokriittisiä puheenvuoroja, joita ovat esittäneet muun muassa Keijo Korhonen, Kari Rajamäki, Eero Paloheimo ja Jussi Halla-aho. Hannulan haastattelussa Korhonen sanoi pitävänsä maahanmuuttokriittisen liikkeen syntymistä luonnollisena asiana. Hänen mukaansa vastaavaa on tapahtunut kaikissa maissa, joihin on alkanut suuntautua merkittävää maahanmuuttoa.
Vastaanotto
Aamulehden arvostelija Matti Mörttinen kirjoittaa, että maahanmuuttokriitikot ”saavat [kirjassa] sankarin viitan ylleen. He katsovat käyneensä taistelua niin sanottua poliittista korrektiutta ja sananvapauden rajoituksia vastaan. Tämä urhoollinen kamppailu on käyty pääasiassa kirjoittamalla nimimerkin takaa internetin keskustelufoorumeille mielipiteitä monikulttuurisuutta, liberalismia ja suvaitsevaisuutta vastaan.” Mörttinen nostaa esiin kohdan, jossa Hannula kuvaa internetkirjoittaja Seppo Lehdon saaman yli kahden vuoden ehdottoman vankilatuomion törkeistä kunnianloukkauksista, kiihottamisesta kansanryhmää vastaan ja uskonrauhan rikkomisesta kohtuuttomaksi. Hannula kuvaa Lehdon olevan ”maahanmuuttokriittinen mutta ennen kaikkea uskomaton showmies, joka onnistuu aina ylittämään hyvän maun rajat ja jonka tarkoitusperät eivät tavallisille ihmisille aukea”. Arvostelijan mukaan tästä ”voivat olla jonkin verran toista mieltä ne, jotka joutuivat Lehdon nettiväärennösten ja viestintäterrorin kohteiksi jopa vuosikymmenten ajan”.
Turun Sanomiin kirjan arvostelleen Risto Laakkosen mukaan kirja on ansiokas siinä, että se antaa kasvot maahanmuuttoon kielteisesti tai varauksellisesti suhtautuville suomalaisille ja heidän muodostamilleen ryhmille. Kirjan suurimpana puutteena Laakkonen pitää sitä, että siinä siirretään nykyaikaan heimoajatteluaatteen ja rotupuhtauden yhdistelmiä. Laakkosen mukaan kirjoittaja on selvästi innoittunut Euroopan äärioikeistolaisista liikkeistä. Tähän on lisäksi yhdistetty ”Isänmaallisen kansanliikkeen IKL:n, Akateemisen Karjala-seuran AKS:n ja heimoajattelun kaipuu”. Laakkonen sanoo olevansa Hannulan kanssa samaa mieltä siitä, että Suomessa ”aivan liian kevyesti leimataan rasisteiksi ihmisiä mielipiteittensä johdosta”.
Agricola-historiasivuston arvostelijan Jussi Jalosen mukaan kirja ”tekee jo johdannossaan selväksi olevansa etupäässä mainitun poliittisen liikkeen nostalginen ylistyslaulu ja sortuu säännöllisesti tahattoman koomiseen paatoksellisuuteen”. Jalonen arvostelee sitä, että Hannula nimittää isänmaallisiksi ”vähemmistöjen halventamisessa kunnostautuneita tahoja”. Muukalaispelon ylevöittämisen lisäksi tähän sisältyy oletus, että kieltäytyminen tämän näkemyksen kannattamisesta merkitsisi vastaavasti ehkä epäisänmaallisuutta. Käsitteen 'kansallismielinen' sijasta Jalonen käyttäisi sanaa 'äärikansallinen' kuvaaman kirjan toimijoita. Jalosen mielestä kirjoittajan olisi pitänyt käsitellä syvemmin maahanmuuttokriittisen liikkeen jäsenten ulkomaisista julkaisuista saamia vaikutteita sen sijaan, että esittelee liikkeen ”antikommunismin ja valkoisen Suomen perintönä”. Jalosen mielestä maahanmuuttokriittinen internetvaikuttaminen ”nojaa paljolti provokaatioihin ja kyseenalaisen informaation levittämiseen”, joten aihetta kannattaisi käsitellä propagandan tutkimuksen näkökulmasta. Sen sijaan Hannula ”ottaa maahanmuuttokriittiset väitteet sellaisenaan ja kyseenalaistamatta”. Jalosen mielestä kirjassa olisi voitu myös mainita Muutos 2011 -puolueen entisen puheenjohtajan Juha Mäki-Ketelän huomautukset maahanmuuttokriittisessä liikkeessä vaikuttavista ”rasistisista aineksista” sekä kunnanvaltuutettu James Hirvisaaren blogikirjoituksistaan saama syyte kiihotuksesta kansanryhmää vastaan.
Jussi Halla-aho esittää Homma-foorumilla, että kirjassa kerrotaan totuus Sisusta ja sisulaisista ja jatkaa: ”Koska totuus kuitenkin on liian tylsä, kyseinen opus ei kelpaa lähdeviitteeksi Sisua käsitteleville tietokirjailijoille.” Maahanmuuttokriittisen filosofi Jukka Hankamäen mukaan Hannula on kirjassaan perustellut tyydyttävästi, miksi maahanmuutto ja monikulttuurisuus eivät ole välttämättä hyväksi.
USS Nicholson (DD-442)
Valmistus
Alus tilattiin Bostonin laivastontelakalta, missä köli laskettiin 1. marraskuuta 1939. Alus laskettiin vesille 31. toukokuuta 1940 kumminaan Samuel Nicholsonin lapsenlapsi rouva S. A. Bathriek ja otettiin palvelukseen 3. kesäkuuta 1941 ensimmäisenä päällikkönään J. S. Keating.
Maassa maan tavalla : maahanmuuttokritiikin lyhyt historia
Vastaanotto
Juha Sihvola huomauttaa Helsingin Sanomien arvostelussa, että ”harvassa ovat ne yhteiskunnat, joissa kansanryhmän leimaaminen murhaajiksi ja raiskaajiksi hyväksytään sananvapauden nimissä, mutta Hannulan mielestä rasismituomio oli maahanmuuttoa vastustavien mielipiteiden syrjintää”. Sihvolan mukaan kirja osoittaa, että ”maahanmuuttokritiikki” on muukalaisvihamielisyyden ja kansanryhmien yleistävän leimaamisen eli rasismin kaunisteleva nimitys.
USS Nicholson (DD-442)
Palvelus
Itäisellä Atlantilla suoritettujen koeajojen jälkeen alus suojasi Pohjois-Atlantin saattueita ensin Bostonista Islantiin ja myöhemmin Skotlantiin ja Englantiin vuoden 1942 syksyyn. Lyhyen Virginian rannikolla järjestetyn koulutusjakson aikana alus valmistautui Casablancan maihinnousuun, mutta turbiinionnettomuus esti aluksen osallistumisen varsinaiseen maihinnousuun. Alus saapui neljä päivää myöhemmin 12. marraskuuta avustamaan partioinnissa ja rannikon suojaamisessa. Alus osallistui Bizerten sotatoimiin sekä Salernon maihinnousuun, jolloin se joutui voimakkaiden ilmahyökkäysten kohteeksi.
Maassa maan tavalla : maahanmuuttokritiikin lyhyt historia
Vastaanotto
Etelä-Saimaan Jussi Kämäräisen mukaan kirja ei toimi tutkimuksena tai historiana, mutta ei sitä sellaiseksi ole kirjoitettukaan. Arvostelu maahanmuuttovastaisia kohtaan jää vähäiseksi, ja toiminta esitetään ennen kaikkea sananvapauskysymyksenä. Internetin palstojen rasismiin viitataan, mutta vähäisenä ilmiönä. Maahanmuuttokriittisten painotukset näkyvät selvästi tekstistä, käytettyä kieltä myöten.
USS Nicholson (DD-442)
Palvelus
Oltuaan viisi kuukautta Välimerellä alus palasi Yhdysvaltoihin huollettavaksi ennen siirtoa Tyynellemerelle, jonne se lähti tammikuun alussa 1944 New Yorkista. Helmikuussa saavuttuaan Uuteen-Guineaan alus liitettiin Cape Gloucesterin maihinnousujoukkojen LST-aluksia. Sotaretken ajan alus tuki tykkitulella maissa taistelevia joukkoja. Alus toimi samoin Amiraliteeteilla, jossa se tulitti Hauwein rannikkopatteria Seeadlerin sataman valtauksen aikana. Alukseen osui neljän tuuman kranaatti, joka läpäisi ammustenkäsittelyhuoneen surmaten kolme ja haavoittaen neljää miehistönjäsentä. Alus kuitenkin tuhosi tykistöaseman.
Maassa maan tavalla : maahanmuuttokritiikin lyhyt historia
Vastaanotto
Jussi K. Niemelä kirjoittaa Humanisti-lehdessä, että ääriajattelijat pyrkivät oikeuttamaan näkemyksensä enemmistön näkemyksenä ja ristiriitaisesti pyrkivät myös saamaan kannatusta esittäytymällä sorrettuna vähemmistönä. Suomen Sisun ohjelman ero natsismiin on se, että juutalaisten asemesta syntipukin roolin saavat muslimit. Sisun periaateohjelmassa mainitaan termi ”kansansielu”, siinä missä kansallissosialisti Alfred Rosenberg puhui ”rotusielusta” ja orgaanisesta yhteisöstä.
USS Nicholson (DD-442)
Palvelus
Elokuussa 1944 alus liitettiin Yhdysvaltain 3. laivastoon Marshall-saarilla. Se suojasi lentotukialuksia iskettäessä Boninsiin, Formosalle sekä Filippiineille. Alus myös tuki Palaun maihinnousua ja Yapin neutralisointia. Palattaessa Filippiineille alus osallistui 7. laivastoon kuuluneen osastonsa mukana Leyten valtaukseen ja ratkaisevaan Leytenlahden taisteluun, mistä se lähti huollettavaksi Seattleen.
Depsipeptidi
Depsipeptidit ovat peptidiyhdisteitä, joiden rakenteessa vuorottelevat aminohappo- ja karboksyylihapporyhmät. Syklisissä depsipeptideissä happoryhmät muodostavat renkaan. Esimerkiksi valinomysiini ja kereulidi kuuluvat depsipeptideihin.
USS Nicholson (DD-442)
Palvelus
Helmikuussa 1945 alus palasi Tyynellemerelle suojaamaan Guamin ja Ulithin välillä matkanneita aluksia. Maaliskuun lopulla alus saapui Okinawan maihinnousuun. Se kuului tutkavalvontaketjuun. Alus ei kärsinyt tappioita kamikaze-hyökkäyksissä, mutta sen miehistö pelasti kamikaze-iskuissa tuhoutuneiden USS Littlen ja USS Morrisonin miehistöt.
Alus liitettiin 3. laivastoon sodan päättäneisiin operaatioihin Japanin kotisaaria vastaan. Se oli Honshun edustalla sodan päättyessä. Alus saapui 29. elokuuta Sagami Waniin ja 15. syyskuuta Tokionlahdelle. Alus palasi 6. marraskuuta San Diegoon, mistä se siirtyi Panaman kautta Charlestoniin, jonne se saapui Charlestoniin 23. marraskuuta 1945 sijoitettavaksi Atlantin laivaston reserviin. Se poistettiin palveluksesta 26. helmikuuta 1946. Alus palautettiin palvelukseen 30. marraskuuta 1948 sijoitettuna laivaston reservin koululaivaksi. Alus siirrettiin täyteen palvelukseen 17. heinäkuuta 1950. Alus poistettiin palveluksesta ja luovutettiin 15. kesäkuuta 1951 Italian merivoimille.
Aviere
Italian merivoimat nimesi aluksen Aviereksi runkonumerolla D554. Luovutetulla aluksella ei ollut torpedoputkia. Fletcher-luokan alusten saavuttua alus muutettiin 1970 koealukseksi. Sitä käytettiin ensin testattaessa OTO Melaran 127 millimetrin 54 pituuskaliiperin tykkiä, joka asennettiin aluksen B-tykin paikalle. Samoin testattiin 76 millimetrin 62 pituuskaliiperin tykkiä, joka asennettiin X-tykin paikalle. Lopulta aluksella testattiin Albatros-ilmatorjuntaohjusta. Alus upotettiin maalilaivana vuonna 1975.
57 Mnemosyne
57 Mnemosyne on suuri päävyöhykkeen asteroidi. Sen löysi Robert Luther 22. syyskuuta 1859. Asteroidi nimettiin Mnemosynen, kreikkalaisen mytologian hahmon, mukaan.
Suomen Kielen Seura
Suomen Kielen Seura on tieteellinen seura, joka on perustettu vaalimaan Mikael Agricolan perintöä. Se perustettiin Mikael Agricolan kuolinpäivänä ja Elias Lönnrotin syntymäpäivänä 9. huhtikuuta 1929. Alun perin toiminta oli opiskelijapainotteista, ja vireän alkuvaiheen jälkeen seuran toiminta hiljeni pariksikymmeneksi vuodeksi. Vuonna 1954 Osmo Ikola valittiin seuran esimieheksi ja alkoi seuran elpyminen. Hänen lähes kaksi vuosikymmentä kestäneen toimikautensa aikana seura kehittyi harrastuspiiristä vireäksi tieteelliseksi seuraksi.
HMS Vindex
HMS Vindex oli Britannian kuninkaallisen laivaston Nairana-luokan saattuetukialus toisessa maailmansodassa. Alus oli alun perin nopea rahtialus.
Muutostyöt
Muutostöiden yhteydessä alukselle rakennettiin etrin lentokansi ja sen vasempaan reunaan silta, mutta ei katapulttia. Aluksen 45 × 34 jalan hissit kykenivät siirtämään 15 000 paunan lentokoneen hangaarista kannelle. Aluksen hangaarin korkeus oli etriä. Aluksella oli lentokoneita varten 52 000 gallonaa polttoainetta.
Aluksen konekapasiteetiksi oli suunniteltu viisitoista torpedopommittajaa ja kuusi hävittäjää, mutta käytännössä koneiden määrää oli hieman vähennettävä. Koneille oli aluksella 68 500 paunan, 180 250 paunan normaaliapommia, 58 500 paunan miinapommia, 21 × 18 tuuman torpedoa ja 270 Mk XII -syvyyspommia.
Palvelus
Vindex palveli Pohjois-Atlantilla sukellusveneiden torjunta- ja saattuetehtävissä. Vuosina 1944-1945 aluksella oli muun muassa Firefly-pari sekä Fulmareita.
Evon alue
Evon alue on Natura 2000 -suojelualueverkostoon kuuluva monipuolinen metsäalue Etelä-Suomessa. Se sijaitsee Kanta-Hämeen ja Päijät-Hämeen rajalla pääosin Lammilla Hämeenlinnassa ja pienemmiltä osiltaan Padasjoella ja Asikkalassa. Evon alueen Natura 2000 -suojelualueen tunnus on FI0325001 ja sen laajuus on 7 860 hehtaaria. Evon alueen luonnonsuojelu kokonaisuutena on muodostettu luonnonsuojelulain, metsälain ja ulkolulain perusteella.
Tietolaatikossa mainittujen lajien lisäksi merkittäviä ovat haapariippusammal VU, hirvenkello VU, kangasvuokko VU, ketokatkero EN, lupporustojäkälä VU, lännenmunuaisjäkälä CR.
Osittain Evon alueen Natura 2000 -suojelualueen kanssa päällekkäinen on valtion retkeilyalueisiin kuuluva Evon retkeilyalue. Sen ja eräiden muiden alueiden muodostamaan retkeilyaluekokonaisuuteen kuuluu pääosa Evon alueen Natura-alueesta ja lisäksi Naturan ulkopuolisia alueita etenkin Hämeenlinnan kaupungin omistama Tarusjärven retkeilyalueen suunnalla Padasjoella.
Evon retkeilyalue
Evon retkeilyaluekokonaisuuden suurin osa-alue on Evon retkeilyalue, valtion retkeilyalue, jonka kokonaispinta-ala on 4 862 hehtaaria, josta veden peitossa on 186 hehtaaria. Tästä alueesta noin 1 300 hehtaaria on suojelumetsää, johon sisältyvät Kotisten aarnialue, 232 hehtaaria ja Sudenpesänkangas, 460 hehtaaria. Alue rajautuu Evon opetusmetsään, jonka laajuus on 2 025 hehtaaria, Hämeenlinnan kaupungin omistamaan Tarusjärven retkeilyalueeseen, jonka laajuus on noin 1 000 hehtaaria sekä UPM-Kymmenen ja yksityisten maanomistajien metsiin. Kotisten aarnialue on tutkimuskäyttöön varattu alue Evon alueen länsiosassa. Alueeseen kuuluvat Musta Kotinen- ja Valkea Kotinen -järvet sekä Lapinkallio ympäristöineen. Alueeseen sisältyvät myös Kotisten aarnialue ja Sudenpesänkangas, jotka ovat luonnonvaraiset ja joissa kasvaa jopa 150 vuotta vanhoja puita. Koska metsä on koskematon, siellä on runsaasti lahoja puita, mitkä mahdollistavat sellaisten eläinlajien olemassaolon, joilla ei talousmetsissä ole elinmahdollisuuksia.
Evon opetusmetsä
Toiseksi suurin yksittäinen alue on Hämeen ammattikorkeakoulun metsätalouden koulutusohjelman Evon yksikön ja Hämeen ammatti-instituutin yhteiskäytössä oleva Evon opetusmetsä, jonka on 2 025 hehtaarin laajuinen. Opetusmetsän alueella on myös kulotettuja, tarkoituksella poltettuja pieniä alueita, jotka on kulotettu siksi, että nähtäisiin metsäluonnon luonnollinen kierto aarniometsävaiheen jälkeen kun puut palavat salamaniskuista.
Muut alueet
Virkistyskalastusalue sijaitsee länsi- ja lounaisosissa Evon aluetta käsittäen neljä järveä:
Vassy
Vasiliki Karagiorgios (s. 15. maaliskuuta 1983 Darwin, Pohjoisterritorio, Australia), tunnettu paremmin taiteilijanimellä Vassy, on australialainen laulaja ja lauluntekijä.
Heinz Schöbel
thumb|upright=1.2|Itä-Saksan johto juhlimassa [[Kesäolympialaiset 1968|vuoden 1968 Meksikon kesäolympialaisten menestystä. Meksikolaiset sombrerot päässä maan silloinen johtaja Walter Ulbricht (vasemmalla) ja Ulbrichtin seuraaja Erich Honecker (oikealla). Kuvassa keskellä Heinz Schöbel ja SED:n keskuskomitean urheiluosaston johtaja Rudi Hellman.]]
Evon alue
Isojaossa kruununmetsäksi
Alkujaan Evon alue oli kruununmaata eli valtion maata, jonka Ruotsin kuningaskunta otti haltuunsa isojaon jälkeen kun kunkin maatilan oma peltoalue erotettiin omaksi kokonaisuudekseen yhteiskäyttömaista, joilla oli vallinnut sarkajako. Evolla suoritettiin isojako 1777. Ne takamaat, joita ei jaettu yksittäisille maatiloille, jäivät valtiolle, jolloin niistä tuli kruununmetsiä.
Heinz Schöbel
Heinz Schöbel (14. lokakuuta 1913 Leipzig – 26. huhtikuuta 1980 Leipzig) oli itäsaksalainen urheilujohtaja ja Kansainvälisen olympiakomitean (KOK) jäsen.
Heinz Schöbelin isä oli leipzigilainen metallityöläinen. Kansakoulun käynnin rinnalla hänellä oli urheilussa jalkapallo tärkein harrastus. Hän pelasi jalkapalloa Saksan työläisten voimistelu- ja urheiluliitossa (ATSB). Koulunkäynnin jälkeen hän kouluttautui kotikaupungissaan vuosina 1928–1931 kirja-alalle. Hän toimi sen jälkeen kirjakustannusalalla aina sodan syttymiseen asti. Hän palveli Saksan armeijassa tykistön kersanttina vuosina 1939–1945.
Evon alue
Valtion metsänvartiointi
Vaikka metsät oli määritelty valtion omaisuudeksi, silti paikalliset asukkaat käyttivät niitä omassa elinkeinotoiminnassaan muun muassa tervan valmistamiseksi. Suomen suuriruhtinaskunnan aikana paperiteollisuuden kehittyminen ja metsien arvonnousu sai valtion huolestumaan metsänhoidosta ja sen uudistamisesta. 1851 säädettiin metsälaki ja 1855 valtio lähetti Evolle metsänvartijoita, joille asumukseksi perustettiin kahdeksan kruununmetsätorppaa: Kylöläs, Kantola, Mustajärvi, Syrjänalus, Rieska, Hankala, Kankaanmaa (Savikko).
Heinz Schöbel
Toisen maailmansodan jälkeen hänestä tuli Saksan sosiaalidemokraattisen puolueen (SPD) jäsen, joka itäisen Saksan osalta muodosti kommunistien kanssa Saksan sosialistisen yhtenäisyyspuolueen (SED) vuonna 1946. Vuonna 1949 hän perusti Leipzigiin kirjakustantamon toimien sen johtajana. Vuosina 1968–1978 hän toimi itäisen Saksan kirjakustantamojen keskusjärjestön johtajana.
Evon alue
Evon metsäopisto
1858 Suomen senaatti perusti Evon metsäopiston, joka lakkautettiin 1908 sen muututtua yliopistotasoiseksi metsänhoitajaoppilaitokseksi, joka sijaitsi Helsingissä. 1876 Evolla alkanutta metsänvartijaopetusta kuitenkin jatkettiin.
Kaskiviljelyn vuoksi Evon metsät olivat lehtipuuvaltaisia. Niitä hakattiin polttopuiksi ja niitä kuljetettiin myös Vesijärven rantaan 17 kilometrin pituista Evon metsärataa pitkin.
Heinz Schöbel
Kirjakustannustoiminnan rinnalla Heinz Schöbel toimi Itä-Saksan urheilun järjestötoiminnassa. Hän johti vuodesta 1953 alkaen Itä-Saksan jalkapalloliittoa, joka oli aluksi aina vuoteen 1957 asti ilman keskusliittoa. Vuosina 1955–1973 hän toimi Itä-Saksan kansallisen olympiakomitean puheenjohtajana ja vuosina 1957–1980 Itä-Saksan voimistelu- ja urheiluliiton hallituksessa. Hänet promovoitiin vuonna 1960 kotikaupunkinsa Leipzigin liikuntakorkeakoulun kunniatohtoriksi, ja sen jälkeen hän käytti aina nimensä edessä saksalaiseen tapaan ”Dr.”-määritettä. Schöbelin joutumista luopumaan Itä-Saksan kansallisen olympiakomitean puheenjohtajuudesta voitiin pitää merkkinä uuden itäsaksalaisen urheilujohtajan Manfred Ewaldin valtaannoususta.
Itä-Saksa oli osallistunut olympialaisiin vuodesta 1956 yhteissaksalaisessa olympiajoukkueessa. Vuodesta 1965 alkaen Itä-Saksa eli DDR sai oikeuden esiintyä olympialaisissa omana joukkueenaan. DDR:n olympiaoikeuden virallistamisen seurauksena Heinz Schöbelistä tuli vuonna 1966 Itä-Saksan ensimmäinen edustaja Kansainväliseen olympiakomiteaan, jossa hän toimi kuolemaansa eli vuoteen 1980 asti.
Evon alue
Nykyinen toiminta
Nykyään Evon alueella toimii kaksi oppilaitosta: Hämeen ammattikorkeakoulun metsätalouden koulutusohjelman Evon yksikkö ja Hämeen ammatti-instituutti. Oppilaitoksilla on yhteinen Evon opetusmetsä.
Riista- ja kalatalouden tutkimuslaitoksella oli vuoden 2014 loppuun saakka pysyvä tutkimustoimipiste Evon alueella. Tutkimusaseman lakkauttamisen jälkeen rakennukset ovat vaihtaneet omistajaa ja muunnettu matkailu- ja kokouskäyttöön vuonna 2018.
Helsingin yliopistolla on alueella tutkimustoimintaa.
Luontotyypit
Boreaalisiin luonnonmetsiin kuuluvia alueita on 900,3 hehtaaria. Suurimmat yhtenäiset alueet ovat Sudenpesänkankaalla ja Kotisten aarnialueella, jossa niitä on yhteensä 375 hehtaaria. Edellisten lisäksi Sudenpesänkankaan länsipuolella on Tuohimetsän paloalue, joka on palanut noin 30 vuotta sitten. Tuohimetsän alueella on kahden kilometrin pituinen Metsopolku, joka sijaitsee Tuohimetsäntien pohjoispuolella ja joka liittyy lenkin jälkeen Hankalantiehen. Merkittäviltä osin jaloista lehtipuista koostuvia metsiköitä ovat:
Evon vesialueella on runsaasti järviä. Se on vedenajaka-aluetta.
Quantico
Quantico on kunta Prince Williamin piirikunnassa Virginiassa, Yhdysvalloissa. Kaupungissa oli 561 asukasta vuonna. Alueella sijaitsee useita Yhdysvaltain poliisi- ja sotilastoiminnan rakennuksia, muun muassa DEA:n, FBI:n ja merijalkaväen koulutuskeskukset.
Vuonna 2008 kaupungin pormestariksi tuli Iris Tharp.
Long Live Rock ’n’ Roll (kappale)
Long Live Rock 'n' Roll on Rainbow-yhtyeen kappale ja single samannimiseltä albumilta, joka julkaistiin vuonna 1978. Ritchie Blackmoren ja Ronnie James Dion kirjoittama kappale pääsi Britanniassa sijalle 33.
Kappaleet singlellä
A-puoli B-puoli
Sammallahti
Sammallahti on muun muassa seuraavien merkittävien suomalaisten sukunimi:
Luettelo televisiosarjan Family Guy hahmoista
Tämä on luettelo televisiosarjan Family Guy päähenkilöistä, sekä tähän mennessä esiintyneistä ja vierailleista hahmoista.
Loganin piirikunta (Ohio)
Loganin piirikunta on piirikunta Ohiossa, Yhdysvalloissa. Sen hallinnollinen keskus on Bellefontaine, joka on myös sen suurin kaupunki.
Maantiede
Loganin naapuripiirikuntia ovat Hardin pohjoisessa, Union idässä, Champaign etelässä, Shelby lännessä ja luoteiskulmassa Auglaize.
Luettelo suomalaisista NHL-maalivahdeista
Luetteloon suomalaisista NHL-maalivahdeista on koottu kaikki NHL:ssä pelanneet, ja nykyisin pelaavat maalivahdit.
Morbegno
Morbegno on kunta Pohjois-Italiassa Sondrion maakunnassa Lombardian alueella. Se sijaitsee Valtellinan laaksossa Addajoen varrella. Kunnan vanhaa keskustaa halkoo Addan sivujoki Bitto. Kunnan nähtävyyksiä ovat Palazzo Malacridan palatsi sekä Chiesa di San Giovanni Battistan ja Chiesa di San Pietron kirkot.
Loganin piirikunta (Ohio)
Maantiede
thumb|left|Logan County Courthouse, Loganin piirikunta
Luettelo suomalaisista NHL-maalivahdeista
Tilastot ovat kauden 2014-2015 päätteeksi. Tähdellä merkityt pelaajat pelaavat edelleen NHL:ssä.
Loganin piirikunta (Ohio)
Väestö
Piirikunnassa oli vuoden 2010 väestönlaskennassa 45 858 ihmistä. Etniset ryhmät jakautuvat valkoisiin, joita on 95,5%, mustiin (1,7%), alkuperäisamerikkalaisiin (0,3%) ja aasialaisiin (0,6%).
Kotitalouden mediaanitulo on 47 378 dollaria ja köyhyysrajan alapuolella oli 14,9% väestöstä 2007–2011 välisenä aikana.
Englanninraiheinä
Englanninraiheinä (Lolium perenne) on raiheinien sukuun kuuluva heinäkasvi. Se on leveälehtinen ja nopeakasvuinen, mutta sillä on huono talvenkestävyys. Englanninraiheinää käytetään nurmikoiden siemenseoksissa siksi, että nurmikko alkaisi vihertää nopeasti. Se leviää myös kasvullisesti tasaisena mattona, joka ei kuki eikä siemennä.
Englanninraiheinää esiintyy luonnonvaraisena Euroopassa, Aasiassa ja Pohjois-Afrikassa, mutta sitä viljellään kuitenkin ympäri maailman, myös Suomessa.
Joan Gerber
Joan Gerber (29. heinäkuuta 1935 Detroit, Michigan – 22. elokuuta 2011 ) oli yhdysvaltalainen ääninäyttelijä, joka pitkän uransa aikana ääninäytteli useissa aikansa suosituissa animaatiosarjoissa, kuten The New Scooby-Doo Moviesissa, Dynomutt, Dog Wonderissa, Ankronikkassa, Turtles – mutanttikilpikonnissa, Tiny Toonsissa ja Varjoankassa.
Luettelo suomalaisista NHL-maalivahdeista
Avain
K – pelattujen kausien lukumäärä, OT – pelatut ottelut, MIN – pelatut minuutit, NOL – nollapelit, KA – päästettyjä maaleja jokaista 60 minuuttia kohden, T% – Torjuntaprosentti
The Brothers Bloom
The Brothers Bloom on Rian Johnsonin käsi­kirjoittama ja ohjaama yhdys­valtalainen seikkailu­komedia vuodelta 2009.
Skandinavia Cup
Skandinavia Cup on Kansainvälisen hiihtoliiton järjestämä maastohiihtokilpailujen sarja, jossa kilpailevat hiihtäjät Latviasta, Norjasta, Ruotsista, Suomesta ja Virosta. Myös muiden maiden edustajat voivat osallistua, mutta heitä ei huomioida sarjan kokonaiskilpailussa. Skandinavia Cup on osa maailmancupia seuraavaa tasoa, ja sen kautta on mahdollisuus ansaita osallistumisoikeus maailmancupiin.
Aleksandr Harlov
Aleksandr Harlov (s. 18. maaliskuuta 1958 Taškent, Uzbekistanin SNT) on entinen neuvostoliittolainen yleisurheilija, joka kilpaili 400 metrin aitajuoksussa.
Harlov voitti 400 metrin aitajuoksussa pronssia Helsingin MM-kisoissa 1983. Hän osallistui myös 1980 kesäolympialaisiin, jossa hän pääsi välieriin asti. Lisäksi Harlov on voittanut 400 metrin aidat kesäuniversiadeissa 1983. Harlovin ennätys lajissa on vuonna 1983 juostu 48,78.
58 Concordia
58 Concordia on melko suuri päävyöhykkeen asteroidi. Sen löysi Robert Luther 24. maaliskuuta 1860. Asteroidi nimettiin Concordian, roomalaisen mytologian harmonian jumalattaren, mukaan. Concordian pinta näyttää erittäin tummalta.
Wilhelm Falley
Wilhelm Falley (25. syyskuuta 1897 – 6. kesäkuuta 1944) oli saksalainen kenraaliluutnantti toisen maailmansodan aikana. Hän oli syntynyt Metzissä. II maailmansodassa hän ansaitsi kultaisen Saksan ristin ja rautaristin ritariristin. Hän oli ensimmäinen saksalainen kenraali, joka kaatui Normandian maihinnousussa. Hän komensi 91. maahanlaskudivisioonaa. Hänen esikunta-autoaan vastaan hyökättiin kun hän oli palaamassa maihinnousuharjoituksista. Hänet ampui luutnantti Malcolm Brannen USA:n 82. maahanlaskudivisioonasta. Hän kuoli lähellä Sainte-Mère-Égliseä Normandiassa.
Idänkattara
Idänkattara eli rehukattara (Bromus inermis, syn. Bromopsis inermis) on nurmiheinä, jota viljellään myös Suomessa. Se ei ole rehuarvoltaan yhtä hyvä kuin timotei, mutta sadon määrä on suunnilleen sama. Koska rehukattara kehittyy keväällä nopeasti, se sopii etenkin Pohjois-Suomeen.
Ulkonäkö ja koko
Idänkattara kasvaa enintään 1,2 metrin korkuiseksi. Se voi muodostaa maarönsyin laajoja tiheitä kasvustoja. Sen lehdet ovat pehmeät ja 5–9 millimetriä leveät. Lehdet sijaitsevat kahdessa rivissä. Kukintona on kartiomainen röyhy, jossa on violetteja, lähes tasasoukan pitkulaisia tähkylöitä.
Rehukattara on villinä kasvavan idänkattaran viljelymuoto.
Dynamic Arts Records
Dynamic Arts Records on suomalainen metallimusiikkia julkaiseva levy-yhtiö.
Enver Gjokaj
Enver Gjokaj (s. 12. helmikuuta 1980 Pohjois-Kalifornia) on albanialais-yhdysvaltalainen näyttelijä. Hän on näytellyt pienissä rooleissa muun muassa elokuvissa Spinning Into Butter (2007), Eagle Eye (2008) ja Tale of the Tribe (2009), mutta hänen tunnetuin roolinsa on Victor vuosien 2009–2010 televisiosarjassa Dollhouse. Vuonna 2015 hän näytteli agentti Daniel Sousaa Agent Carter -televisiosarjassa ja palasi rooliinsa vuonna 2020 S.H.I.E.L.D. Agentit -televisiosarjan seitsemännellä tuotantokaudella.
Pustoje Mogilno
Pustoje Mogilno on järvi Luoteis-Venäjällä Pihkovan alueen Sebežin piirissä.
Luontoarvoja
Järvi luokitellaan ahven-karppi-tyyppiseksi, joiden lisäksi järvestä on tavattu: hauki, lahna, pasuri, ruutana, suutari ja mutakala, sekä joitakin Rutilus-suvun kalalajeja. Järvessä on myös rapua.
Vesistösuhteita
Pustoje Mogilno sijaitsee Nevedrjankan valuma-alueella. Nevedrjanka on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järven koillispäästä lähtee laskuoja kohti pohjoista Svibloon, joka laskee Svibljankaa myöten Nevedrjankaan. Järven valuma-alueen koko on lähteestä riippuen 3,1 tai 3,26 neliökilometriä.
Pierre Sancan
Pierre Sancan (24. lokakuuta 1916 Mazamet, Ranska – 20. lokakuuta 2008 Pariisi) oli ranskalainen pianisti, säveltäjä, kapellimestari ja musiikkipedagogi.
Mazamet syntyi Etelä-Ranskassa Tarnin departementissa ja opiskeli musiikkia ensin Marokon Meknesissä ja Toulousen konservatoriossa ja sitten Pariisin konservatoriossa muun muassa Charles Münchin johdolla. Hän sai Ranskan valtion Prix de Rome -stipendin 1943 kantaatillaan La légende d’Icare (”Ikaroksen legenda”) ja teki sitten pitkän uran Pariisin konservatorion pianoprofessorina 1956–1985.
Säveltäjänä Sancan ei ole kovin tunnettu, vaikka hän kirjoitti muun muassa kolme balettia ja oopperan. Hänen sävellystyylinsä perustuu ranskalaiseen modernismiin. Hänen sävellyksistään on esitetty lähinnä vain huilusonatiinia.
Ruokonata
Ruokonata eli ruokoraiheinä (Festuca arundinacea, syn. Schedonorus arundinaceus) on tuulipölytteinen, monivuotinen heinäkasvi jota käytetään rehuseoksissa. Suomessa lajista kasvaa kaksi eri muunnosta, rehukasvina viljelty rehuruokonata Festuca arundinacea var. aspera ja Etelä-Suomessa merenranoilla niityillä ja kivikkorannoilla alkuperäisenä meriruokonata Festuca arundinacea var. arundinacea.
Ulkonäkö ja koko
Ruokonata on 60-150 cm korkea, muistuttaa lähisukulaistaan nurminataa, mutta kookkaampi ja sen lehdet ovat leveämmät, noin 5–10 mm, lehtilapa voi olla 40 cm, meriruokonadalla tavallisesti harmaanvihreät. Lehtitupen laidoissa nuorena harvakarvaiset korvakkeet. Kukinto on röyhy, alimmat nivelessä yleensä samanpituisia 4 haaraa joista 3–10 tähkylää. Tähkylät yleensä 8–15 mm leveitä, 3–8 kukkaa, vihne 1–3 mm. Tähkylä lyhyempi ja harvempikukkainen kuin nurminadalla. Suomessa luonnonkanta kärkivihneellinen, vihneettömiä lajikkeitakin esiintyy. Tähkylä lyhyempi ja harvempikukkainen kuin nurminadalla. Suomessa luonnonkanta kärkivihneellinen, vihneettömiä lajikkeita esiintyy. Jyvä liisteellinen.
Ruokonadan juuret tunkeutuvat syvemmälle maaperään kuin nurminadan, jopa kahden ja puolen metrin syvyyteen.
Levinneisyys ja elinympäristö
Iso-Britannia, Keski-Euroopan korkeudella aina Aasiaan asti, Välimeren ympäristö. Pohjois-Amerikassa ei alun perin luonnonvaraisena.
Käyttö
Ruokonataa viljellään paljon Yhdysvalloissa ja Keski-Euroopassa. Se on yleistymässä Pohjoismaissa, kun on kehitetty talvea kestäviä lajikkeita. Uusia lajikkeiden kehityksen jälkeen ruokonataa käytetään rehuseoksissa, koska se kasvaa nopeasti, talvehtii hyvin ja tuottaa suuren sadon. Syvälle ulottuvan juuriston takia se kestää kuivia kausia.
Italianraiheinä
Italianraiheinä (Lolium multiflorum) on raiheinien sukuun kuuluva yksi- tai kaksivuotinen heinäkasvi. Se kasvaa metrin mittaiseksi, ja sen lehdet ovat jopa 10 mm leveät. Sen voi erottaa englanninraiheinästä (Lolium perenne) suuremman kokonsa avulla ja tarkastelemalla juuri puhjenneita lehtiä; italianraiheinällä ne ovat laskostuneet vekkimäisesti, kun taas englanninraiheinällä ne ovat rullalla.
Italianraiheinä on myös Suomessa viljeltävä nopeakasvuinen ja kaikilla maalajeilla menestyvä nurmiheinä. Sen alalajia westerwoldinraiheinää (Lolium multiflorum subsp. westerwoldicum) suositellaan viljeltäväksi erityisesti Pohjois-Suomessa aikaisemman satonsa vuoksi.
Matti Dahlberg
Matti Aleksander Dahlberg (19. toukokuuta 1929 Kurkijoki – 31. heinäkuuta 2003 Helsinki) oli suomalainen näyttelijä ja järjestäjä.
Dahlberg tuli Suomen Television yleismieheksi tullimiehen tehtävistä 1960-luvun alussa. Hänestä tehtiin pian järjestäjä, joita tehtäviä hän hoiti sittemmin Helsingin Kaupunginteatterissa ja Tampereen Työväen Teatterissa ja pisimpään vuosina 1974–1994 Suomen Kansallisteatterissa. Jokaisessa näistä hän myös näytteli pieniä sivuosia. Hänet on nähty myös Ylioppilasteatterissa, Teatteri Hevosenkengässä ja Aleksanterin teatterissa.
Dahlberg näytteli ja toimi järjestäjänä 1950-luvulta alkaen noin kymmenessä kotimaisessa elokuvassa. Hän oli mukana muun muassa kolmessa Pekka & Pätkä -elokuvassa sekä Spede-elokuvissa Pähkähullu Suomi (1967) ja Liian iso keikka (1986).
Dahlbergin viimeinen elokuvarooli oli isän osa Jan Troellin elokuvassa Il Capitano (1991). Dahlberg jäi eläkkeelle Kansallisteatterista 1994 ja kuoli 74-vuotiaana 2003.
Fighting
Fighting on Dito Montielin ohjaama yhdysvaltalainen toimintaelokuva, joka sai ensi-iltansa 2009. Päärooleissa esiintyvät Channing Tatum, Terrence Howard, Luis Guzmán, Brian White ja kamppailulajien ekspertti Cung Le.
59 Elpis
59 Elpis on suuri päävyöhykkeen asteroidi. Sen löysi Jean Chacornac 12. syyskuuta 1860. Asteroidi nimettiin Elpiksen, kreikkalaisen mytologian hahmon, mukaan.
Lærdalin tunneli
Lærdalin tunneli on Norjan ja maailman pisin maantietunneli. Se on 24,5 kilometriä pitkä ja sijaitsee Sognin ja Fjordanen läänissä Aurlandin ja Lærdalin välillä. Tunneli on kaksikaistainen ja osa eurooppatietä E16.
Tunnelin rakentaminen aloitettiin vuonna 1995, ja se otettiin käyttöön marraskuussa 2000. Tunneli maksoi 930 miljoonaa kruunua.
Tunneliin on louhittu kolme luolaa, jotka toimivat levähdyspaikkoina.
thumb|left|200px|Yksi tunnelin kolmesta luolasta.
Sarveispiisienet
Sarveispiisienet (Demospongiae) on suurin kolmesta nykyisestä sienieläinten luokasta. Niiden tukiranka koostuu pienistä neulasista ja piikeistä, joiden materiaalina on pii.
Luokkaan kuuluu noin 95 % kaikista tunnetuista nykyisin elävistä sienieläimistä, noin 5 000 lajia ja 600 sukua. Suurin osa elää meressä, mutta muutamat ovat sopeutuneet elämään makeissa vesissä. Sarveispiisienien ruumiin muoto ja väritys vaihtelee hyvin paljon. Pienimmät ovat parimillisiä, suurimmat yli kaksi metriä pitkiä.
Kellokosken ruukki
pienoiskuva|Kellokosken ruukin aluetta keväällä 2022. Kellokosken ruukki eli Kellokosken Tehdas Oy – Mariefors Bruk Ab toimi Tuusulassa Kellokosken alueella vuodesta 1795 vuoteen 1963, ja se jalosti takkirautaa auroiksi, kirveiksi ja muiksi työkaluiksi. Loppuaikoina kuitenkin alumiini korvasi raudan ja maito­tonkista tuli yhtiön päätuote. Yhtiön viimeinen toimitusjohtaja vuodesta 1927 oli Torsten Carlander-Reuterfelt.
Paskolampi (Kihniö)
Paskolampi on Pirkanmaalla Kihniössä keskustan lähellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Paskolampi on osa Nerkoonjärven valuma-aluetta.
Maantietoa
Lammen pituus on 300 metriä, leveys 150 metriä ja sen pinta-ala on 3,2 hehtaaria. Se sijaitsee Tarsianjärvestä Syväjärveen laskevan joen vieressä kangasmaastossa. Siihen laskee yksi suo-oja Kakkurinnevalta ja sen oma laskuoja laskee 600 metrin pituisena Syväjärveen. Rantaviivan pituus on 750 metriä. Lammen lähellä sijaitsee Lehtolan maatila ja lammen rannalla on yksi vapaa-ajan asunto. Sinne pääsee yhdystieltä 13341 Kihniön keskustasta.
Rock Against Bush, Vol. 1
Rock Against Bush, Vol. 1 on Fat Wreck Chordsin vuonna 2004 julkaisema kokoelma-albumi, joka sisältää Yhdysvaltain silloista presidenttiä George W. Bushia kritisoivia punk-kappaleita. Albumi julkaistiin 4. huhtikuuta 2004, noin puoli vuotta ennen vuoden 2004 presidentinvaaleja. Albumilla esiintyy useita nimekkäitä punk-yhtyeitä, muun muassa Rise Against, Against Me! ja Authority Zero.
Levyn toinen osa, Rock Against Bush, Vol. 2, julkaistiin saman vuoden elokuussa.
Kappalelista
* aiemmin julkaisematon kappale
60 Echo
60 Echo on melko suuri päävyöhykkeen asteroidi. Sen löysi James Ferguson 14. syyskuuta 1860. Se oli hänen kolmas ja viimeinen löytämänsä asteroidi. Asteroidi nimettiin kreikkalaisen mytologian hahmon Echon mukaan.
Keitetty hauki
Keitetty hauki oli suomalainen yhtye, joka julkaisi yhden albumin Kompass-levymerkillä. Sille joka ymmärtää ilmestyi vuonna 1978.
Huzhou
Huzhou (, pinyin: Húzhōu Shì) on prefektuuritason kaupunki Kiinan Zhejiangin maakunnan pohjoisosassa, Taijärven etelärannalla, Jangtsejoen suistoalueella. Kaupungin keskusta sijaitsee linnuntietä noin 70 kilometriä maakunnan pääkaupunki Hangzhousta pohjoiseen. Kaupungin väkiluku on 2,894 miljoonaa (2010) ja pinta-ala 5 794 neliökilometriä.
thumb|left|210px|Piirikuntatason jako. Huzhoun naapurina ovat etelässä Hangzhou, lännessä Xuanchengin, pohjoisessa Wuxin ja Suzhoun, sekä idässä Jiaxingin prefektuuritason kaupungit.
Piirikuntatasolla kaupunki jakautuu viiteen osaan seuraavasti (numerointi kuten kuvassa):
1 Wuxing 2 Nanxun
3 Changxing 4 Deqing 5 Anji
Kaupunki tunnetaan jo esihistorialliselta ajalta silkintuotannon seutuna; arkeologisissa kaivauksissa sieltä on löydetty 4 700 vuotta vanhaa silkkikangasta. Jo yli 2 200 vuotta sitten, Chu-valtiossa seudulla oli piirikunnan asema vuonna 248 eaa. Sui-dynastian (581-618 jaa.) aikana seudulla oli prefektuurin asema; se nimettiin Huzhouksi Taijärven (Tai Hu) viereisen sijaintinsa johdosta.
Sorrowburn
Sorrowburn on suomalaisen goottimetalliyhtye Charonin vuonna 1998 julkaistu ensimmäinen studioalbumi. Se on yhtyeen ensimmäinen albumi. Albumi nauhoitettiin ja miksattiin BRR-Studiolla Raahessa tammikuussa vuonna 1998.
Lars Wanhammar
Lars Wanhammar (19. elokuuta 1944 Vansbro, Ruotsi ) on ruotsalainen digitaalisen signaalinkäsittelyn (DSP) tutkija Linköpingin yliopistosta.
Sorrowburn
Kappaleet
Kaikki kappaleet sanoittanut J-P Leppäluoto, ellei toisin mainittu.
Jennifer Meadows
Jennifer Brenda ”Jenny” Meadows (s. 17. huhtikuuta 1981 Wigan) on brittiläinen 800 metrin juoksija.
Hän osallistui Moskovan sisäratojen MM-kilpailuihin 2006, joissa hän pääsi välieriin asti. Birminghamin sisäratojen EM-kilpailuissa 2007 hän oli viides, mutta Osakan MM-kilpailuissa 2007 hän jäi jälleen välieriin. Kaava toistui, kun hän oli Valencian sisäratojen MM-kilpailuissa 2008 viides, mutta jäi Pekingin olympialaisissa 2008 välieriin. Torinon sisäratojen EM-kilpailuissa 2009 hän oli jo lähellä mitalia ollen neljäs, mutta ensimmäisen arvokisamitalin, pronssia, hän sai Berliinin MM-kilpailuissa 2009. Dohan sisäratojen MM-kilpailuissa 2010 hänen mitaliputkensa jatkui hopealla. Barcelonan EM-kilpailuissa hän sijoittui alun perin kolmanneksi, mutta nousi lopulta hopealle kun Marija Savinova hylättiin dopingin takia. Pariisin sisäratojen EM-kilpailuissa 2011 Meadows sijoittui 800 metrillä alun perin toiseksi, mutta nousi myöhemmin voittajaksi kun Jevgenija Zinurova hylättiin dopingrikkomuksen vuoksi. 4 × 400 metrin viestissä hän sai hopeaa. Saman vuoden Daegun MM-kilpailuissa hän karsiutui 800 metrin välierissä.
Uusi tie (lehti)
Uusi Tie on viikoittain ilmestyvä viidesläisen herätysliikkeen aikakauslehti. Lehden julkaisija on Kustannus Oy Uusi Tie. Sen päätoimittaja on Leif Nummela. Uusi tie -lehti on ilmestynyt vuodesta 1964, jolloin ilmeistyi ensimmäinen näytenumero. Lehden perustajia olivat joukko viidesläisen herätysliikkeen vaikuttajia, joukossa kouluneuvos Martti E. Miettinen.
Rasmus Andersson
Rasmus Andersson (s. 27. lokakuuta 1996 Malmö, Ruotsi) on ruotsalainen jääkiekkopuolustaja, joka pelaa NHL-joukkue Calgary Flamesissa.
Andersson pelasi kausina 2012–2014 Malmö Redhawksin edustusjoukkueessa. Sitten hän siirtyi Pohjois-Amerikkaan ja pelasi kaudet 2014–2016 Ontario Hockey Leaguen Barrie Coltsissa, Kaksi seuraavaa kautta hän pelasi pääasiassa Calgary Flamesin farmijoukkueessa, American Hockey Leaguen Stockton Heatissa, mutta pääsi ensimmäisellä kaudella yhteen ja toisella kaudella kymmeneen NHL-otteluun Calgary Flamesin joukkueeseen. Kaudella 2018–2019 hän pelasi NHL:ssä 79 runkosarjaottelua, joissa hän teki kaksi maalia ja antoi 17 maalisyöttöä, ja viisi pudotuspeliä, joissa hän teki yhden maalin ja sai kaksi syöttöpistettä. Koronaviruspandemian keskeyttämässä kauden 2019–2020 runkosarjassa Andersson pelasi 70 ottelua, joissa hän teki viisi maalia ja sai 17 syöttöpistettä.
Andersson on edustanut Ruotsia alle 18-vuotiaiden MM-kilpailuissa vuosina 2013 ja 2014.
Muuta
Anderssonin isoveli Calle on pääsarjatason jääkiekkoilija. Veljesten isä Peter Andersson pelasi omalla urallaan NHL:ssä ja toimii kaudella 2020–2021 Brynäs IF:n päävalmentajana.
61 Danaë
61 Danaë on kivinen päävyöhykkeen asteroidi. Sen löysi Hermann Mayer Salomon Goldschmidt 9. syyskuuta 1860. Asteroidi nimettiin Danaën, kreikkalaisen mytologian hahmon, mukaan. 61 Danaë oli ensimmäinen asteroidi, jonka nimessä oli tarkemerkki.
62 Erato
62 Erato on suuri ja tumma päävyöhykkeen asteroidi. Sen löysivät Oskar Lesser ja Wilhelm Forster 14. syyskuuta 1860. Asteroidin nimettiin Eraton, kreikkalaisen mytologian hahmon, mukaan. 62 Erato oli ensimmäinen asteroidi, jonka löytäjiksi tunnustettiin kaksi henkilöä.
Sulkuejärvi
Sulkuejärvi on Pirkanmaalla Kihniössä sen keskustassa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Sulkuejärvi on osa Nerkoonjärven valuma-aluetta.
Maantietoa
Järven pituus on 1,8 kilometriä, leveys 1,0 kilometriä ja sen pinta-ala on 105 hehtaaria. Se sijaitsee Kihniön keskustan länsipuolella. Järveen laskee ojia ympäröivistä metsistä. Pohjoisesta laskee oja Korhoskylän eteläpuolisista alueista, missä sijaitsee myös Kakkurilampi. Kivistönkankaan takaa laskee lyhyt pelto-oja järven eteläpäähän. Nevalankylältä laskee Palolammen laskuoja Sulkuejärven kaakkoispäähän. Palolammen kautta laskee Syyslampi ja siihen vuorostaan Rajalampi. Kaikki ojat tämän ojan ympärillä laskevat siihen. Järven oma laskujoki on vain 100 metriä pitkä uoma Tarsianjärveen. Rannan tuntumaan on rakennettu saostusallas. Rantaviivan pituus on 6,2 kilometriä. Järven länsiranta on metsää tai ojitettua suota ja itäranta on Kihniön taajamaa. Itä- ja etelärannat ovat tiheästi rakennetut. Länsirannalla on yksi maatila ja muutama vapaa-ajan asuntoja. Keskustasta lähtevät yhdystiet 13341 ja 2790 sivuavat järven etelä- ja länsirantoja. Järven pohjois- ja länsipuolella kiertää yhdysteitä yhdistävä kylätie.
Tunturinurmikka
Tunturinurmikka (Poa alpina) on nurmikoiden sukuun kuuluva matalakasvuinen heinä. Sitä viljellään nurmikkoheinänä, myös Suomessa. Luonnonvaraisena lajia tavataan Suomessa Lapissa ja Pohjois-Karjalassa.
Levinneisyys
Pohjoismaiden lisäksi sitä kasvaa Kuolan niemimaalla, Alpeilla ja Pohjois-Amerikassa.
Silhouettes
Silhouettes on ruotsalaisen DJ-housetuottaja Aviciin kappale, joka sisältää Salem Al Fakirin esittämiä lauluosuuksia. Single julkaistiin ensin Isossa-Britanniassa 27. huhtikuuta 2012. Kappale oli vuotanut jo aiemmin internetiin alkuvuodesta 2011, joka sisälsi erilaiset sanoitukset kuin lopullinen versio. Jotkut musiikkiblogit ovat virheellisesti nimenneet kappaleen "Flashiksi".
Keritty kaunotar
Keritty kaunotar on Menandroksen kirjoittama, niin kutsuttua uutta komediaa edustanut antiikin kreikkalainen komedia. Se on säilynyt nykyaikaan vain osittain.
Historia
Menandros eli ja kirjoitti 300-luvun eaa. lopulla ja 200-luvun eaa. alussa. Komedian Keritty kaunotar ensiesitys ajoitetaan Ateenaan kaupunki-Dionysia-juhlille eli suureen Dionysiaan vuoden 307 eaa. keväällä.
Vielä 1800-luvun alkupuolella näytelmästä tunnettiin vain kaksi säettä lainauksina muussa antiikin kirjallisuudessa. Vuonna 1899 näytelmästä löydettiin 50 riviä pergamenttikoodekseista. Vuonna 1907 julkaistiin noin 40 % näytelmän tekstistä, joka oli peräisin Dioskoros Afroditolaisen eli Flavius Dioscoruksen talosta Afroditopoliista löydetyistä papyruksista. Vuonna 1908 julkaistiin vielä 120 riviä lisää veliinikoodeksista. Osia on löydetty myös Oksyrhynkhoksen papyruksista (P.Oxy. 211, P.Oxy. 2652‎, P.Oxy. 2653).
Sisältö
Keritty kaunotar edustaa tyyliltään ja henkilöhahmoiltaan niin kutsuttua uutta komediaa. Se koostuu viidestä näytöksestä. Näytelmästä on säilynyt yhteensä 448 runosäettä, joiden perusteella sen juoneesta saa melko hyvän kuvan. Tämä tekee arviolta noin 40– alkuperäisestä tekstistä. Näytelmän alusta puuttuu noin 120 säettä ja neljännen näytöksen lopusta noin 100–200 säettä. Lyhyempiä aukkokohtia on myös muualla.
Helsingfors-Posten
Helsingfors-Posten oli Helsingissä vuosina 1902–1905 ilmestynyt ruotsinkielinen sanomalehti.
Keritty kaunotar
Juoni
pienoiskuva|vasen|upright=0.68|Polemon, piirros papyruksessa P.Oxy. 2653. pienoiskuva|vasen|upright=0.68|Agnoia, piirros papyruksessa P.Oxy. 2652. Komedian kadonneessa alussa Glykera ilmeisesti pakenee Polemonin talosta. Polemon on äskettäin palannut sodasta ulkomailta, ja saanut tietää uskolliselta orjaltaan Sosiaalta, että Glykera oli halannut ja suudellut naapurin poikaa Moskhionia. Moskhion on piirittänyt Glykeraa, koska on rakastunut tähän. Vihastunut Polemon on leikannut Glykeran pitkän tukan lyhyeksi, mistä näytelmä on saanut nimensä.
Helsingfors-Posten
Lehti perustettiin täyttämään ruotsinmieliseen lehtikenttään jäänyttä aukkoa, kun Nya Pressen- ja Aftonposten-lehdet oli lakkautettu vuonna 1900 ja Dagligt Allehanda vuonna 1901. Lehden vastaava toimittaja oli Karl Flodin. Lehti ilmoitti ajavansa ruotsinkielisen väestönosan oikeuksia, mutta kannatti myös yhteistoimintaa suomenkielisten perustuslaillisten kanssa.
Keritty kaunotar
Juoni
Glykera muuttaa Myrrhinen, naapurissa asuvan varakkaan naisen ja Moskhionin äidin, luokse. Viivästetyssä prologissa Agnoia eli henkilöitytynyt Tietämättömyys (suomennoksessa ”Erehdys”) paljastaa, että Moskhion on todellisuudessa Glykeran veli. Sama nainen, joka oli kasvattanut Glykeran, oli antanut Moskhionin Myrrhinen hoitoon. Vain Glykera tietää tämän, ja salli siksi Moskhionin halata itseään.
Helsingfors-Posten
Vuonna 1905 Helsingfors-Posten sai kilpailijan, kun Nya Presseniä alettiin julkaista uudelleen, ja vuoden 1906 alusta lehti päätettiin sulauttaa Nya Presseniin.
Keritty kaunotar
Juoni
Toisessa näytöksessä Moskhionin orja Daos yrittää ottaa kunnian Glykeran muutosta heidän taloonsa. Moskhion toivoo virheellisesti, että Glykera olisi tullut taloon hänen jalkavaimokseen. Myrrhine yrittää kuitenkin pitää Moskhionin erossa Glykerasta.
Kolmannessa näytöksessä Polemon tekee koomisen hyökkäyksen Myrrhinen taloon johtamalla muutaman miespuolisen orjan, huilunsoittajanaisen, kokin ja porsaan muodostamaa armeijaa. Polemonin vanha ystävä Pataikos saa hänet kuitenkin luopumaan hyökkäyksestä ja muistuttaa, ettei Glykera ole hänen laillisesti vihitty vaimonsa, jolloin tämä on vapaa vaikka jättämään Polemonin.
Neljännessä näytöksessä Pataikos yrittää neuvotella Glykeran kanssa Polemonin pyynnöstä. Moskhion kuuntelee salaa, kun Glykera kertoo Pataikokselle totuuden halauksesta ja pyytää Pataikosta tuomaan hänen tavaransa Polemonin talosta, mukaan lukien kapalot, jotka hänellä oli lapsena kun hänet luovutettiin Myrrhinelle. Näistä tunnusmerkeistä Pataikokselle selviää, että Glykera ja Moskhion ovat hänen omia lapsiaan, jotka hän luovutti pois kauan sitten, kun oli joutunut köyhyyteen ja menettänyt vaimonsa, joka kuoli synnytyksessä.
Viidennessä näytöksessä Glykera antaa Polemonille anteeksi, ja he menevät naimisiin. Pataikos naittaa Moskhionin toiselle tytölle.
Halistenkoski
Halistenkoski on Aurajoen yhdestoista ja alin koski Turussa, Halisten ja Nummen kaupunginosien rajalla. Kosken kohdalla Aurajoki laskee seitsemän metriä sadan metrin matkalla. Kosken tuntumassa on vuodesta 1923 sijainnut Turun vesilaitos, jonka raakavesitarpeisiin koski on ollut padottu. Koskeen rakennettiin vuonna 1995 allastyyppinen kalaporras lohikalojen kutemaan nousun mahdollistamiseksi.
Kosken ylittää kaksi siltaa, 1930-luvulla rakennettu kevyenliikenteensilta ja 1980-luvulla rakennettu Halistensilta. Kanootteja vuokraava ja kalastuslupia myyvä Aurajoen opastuskeskus sijaitsee kosken rannalla entisessä myllärintalossa. Halistenkosken kalatietä ja sen alapuolista koskikalastuskohdetta ylläpitää Lounais-Suomen kalastusalue.
Vesilaitos otti aiemmin Halistenkosken padosta 45 000 kuutiota vettä Aurajoesta päivittäin, mutta Virttaankankaan tekopohjavesilaitoksen valmistumisesta lähtien Halistenkosken vesilaitos on toiminut varalaitoksena.